Výstavné podmienky pre Okresnú výstavu zvierat konanej v dňoch 20. – 22. 10. 2023.

Vážení priatelia, chovatelia.

ZO SZCH Dolná Mariková Vás pozýva Na Okresnú výstavu zvierat, ktorá sa uskutoční v dňoch 20. - 22. 10. 2023.

Zvieratá sa budú preberať v dňoch 19. 10. 2023 od 15:30 do 20:00 a 20. 10. 2023 od 6:00 hodiny do 8:00 hodiny.

V piatok 20. 10. 2023 prebehne posudzovanie zvierat od 8:00 hodiny.

Súčasťou Okresnej výstavy bude aj 1. ročník memoriálu Jozefa Plšičíka v odbornosti – holuby.

Zvieratá si každý chovateľ umiestni do klietky samostatne za asistencie príslušného garanta výstavy. Poplatok za klietky sa platí pri predávaní zvierat na výstavu v sume 0,80€ za klietku. Mladí chovatelia sú oslobodení od platenia poplatkov za klietky. Každý vystavovateľ je zároveň povinný si predplatiť katalóg v sume 3,00€.

U králikov sa budú hodnotiť kolekcie (S-4) a (S-2+2) a jednotlivci. V prípade predajných králikov treba dodať rodokmene.

Vodná hydina a morky budú hodnotené ako 1.1 a hrabavá hydina 1.2 ako aj jednotlivci.

Predajné zvieratá v prihláške je potrebné označiť sumou, za ktorú chcete zviera predať. ZO SZCH Dolná Mariková si k cene stanovenej chovateľom pripočíta 10% z ceny v prospech výstavy.

Chovateľ sa podpisom na prihláške zaväzuje, že prihlasuje len zvieratá zdravé, bez známok ochorenia a riadne vakcinované podľa platných veterinárnych podpisov. Zvieratá nespĺňajúce tieto podmienky nebudú vpustené na výstavu.

**Program výstavy:**

**19. 10. 2023** 15:30 – 20:00 hod. príjem zvierat

**20. 10. 2023** 6:00 – 8:00 hod. príjem zvierat

 8:00 – 12:00 hod. posudzovanie zvierat

 12:00 – 14:00 hod. prehliadka výstavy pre žiakov a študentov škôl

**21. 10. 2023** 8:00 – 17:00 hod. prehliadka výstavy

**22. 10. 2023** 8:00 – 14:00 hod. prehliadka výstavy

 14:30 – 15:00 hod. vyhlásenie výsledkov

 od 15:00 výdaj zvierat

Uzávierka prihlášok je dňa 6. 10. 2023. Prihlášky posielajte na m@il: **szchdolnamarikova@gmail.com**

Výstavný výbor ZO SZCH Dolná Mariková